****

JŪRMALAS IZGLĪTIBAS PĀRVALDE

|  |
| --- |
| Reģ. Nr. 40900040161, Dubultu prospekts 1, Jūrmala, LV - 2015 , tālrunis: 67511493, e-pasts: izglitiba@jurmala.lv |

APSTIPRINU

Jūrmalas Izglītības pārvaldes vadītājs

E. Bērziņš

(paraksts\*)

\*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

**NOLIKUMS**

Jūrmalā

|  |  |  |  |
| --- | --- | --- | --- |
| 2024. gada 28. novembrī. |  | **Nr.** | **13.3-3-45** |

**XXVI Starptautiskais akadēmiskās mūzikas konkurss “Jūrmala 2025” ērģeļspēlē**

|  |
| --- |
| *Izdots saskaņā ar Valsts pārvaldes iekārtas likuma 72.panta pirmās daļas 2.punktu, 73.panta pirmās daļas 1.punktu* |

1. **Vispārīgie noteikumi**
2. XXVI Starptautiskā akadēmiskās mūzikas konkursa “Jūrmala 2025” ērģeļspēlē (turpmāk – konkurss) nolikums nosaka konkursa mērķi un uzdevumus, norises laiku un vietu, dalībniekus, pieteikšanos konkursam, dalības maksu, noteikumus un norises kārtību, vērtēšanas kritērijus, uzvarētāju apbalvošanas kārtību, atbildību un drošības noteikumus.
3. Konkursu organizē un vada Jūrmalas Mūzikas vidusskola, sadarbībā ar Jūrmalas Izglītības pārvaldes Izglītības un metodiskā atbalsta nodaļu un Jūrmalas Mūzikas vidusskolas atbalsta fondu (turpmāk – organizatori).
4. Konkursā piedalās pamatizglītības un vidējās izglītības mūzikā audzēkņi vecumā no 7 līdz 22 gadiem (ieskaitot).
5. **Konkursa mērķis un uzdevumi**
6. Konkursa mērķis:

4.1. talantīgu jauno izpildītāju apzināšana ērģeļspēles jomā un viņu profesionālās izaugsmes veicināšana;

4.2. Latvijas muzikālās izglītības sistēmas pedagogu un audzēkņu motivēšana sasniegt augstākus rezultātus un tiekties pēc profesionāli spožākas izaugsmes.

1. Konkursa uzdevumi:
	1. attīstīt Jūrmalas Mūzikas vidusskolā radīto izaugsmes platformu topošajiem ērģelniekiem Latvijā, kur apliecināt savas prasmes un profesionālo līmeni;
	2. turpināt tradīciju – starptautiska ērģeļspēles konkursa organizēšanu Latvijā;
	3. popularizēt retā instrumenta – ērģeļu spēli un tā daudzpusīgās iespējas;
	4. veicināt vietējo un starptautisko muzikālo attiecību veidošanu un stiprināšanu ērģeļkultūras un ērģeļizglītības jomā;
	5. veicināt dažādu Latvijas un ārvalstu skolu pārstāvju pedagoģiskās pieredzes apmaiņu;
	6. sekmēt akadēmiskās mūzikas kultūras prestiža pieaugumu un radošo aktivitāšu veicināšanu jauniešu vidū;
	7. popularizēt latviešu ērģeļmūziku un kultūru.
2. **Konkursa norises laiks un vieta**
3. Konkurss notiek no 2025. gada 10. jūnija līdz 2025. gada 14. jūnijam Jūrmalas Mūzikas vidusskolas Dubultu koncertzālē, Strēlnieku prospektā 30 k-1, Jūrmalā (digitālās ērģeles – *Johannus Eclesia D-450*, skatīt dispozīciju šī nolikuma 4. pielikumā) un Jūrmalas Dubultu evaņģēliski luteriskajā baznīcā, Baznīcas ielā 13, Jūrmalā (mehāniskas traktūras ērģeles ar III manuāļiem, 29 reģistriem, skatīt dispozīciju šī nolikuma 3. pielikumā) pēc šāda grafika:
	1. Konkursa atklāšana 10. jūnijā Jūrmalas Mūzikas vidusskolas Dubultu koncertzālē un A grupas konkurss;
	2. C grupas pirmā kārta Jūrmalas Dubultu evaņģēliski luteriskajā baznīcā 11. jūnijā;
	3. B grupas konkurss Jūrmalas Mūzikas vidusskolas Dubultu koncertzālē 12. jūnijā;
	4. C grupas otrā kārta Jūrmalas Mūzikas vidusskolas Dubultu koncertzālē 13. jūnijā;
	5. Konkursa noslēgums – laureātu koncerts un apbalvošana Jūrmalas Mūzikas vidusskolas Dubultu koncertzālē 14. jūnijā.
4. **Konkursa dalībnieki**

7. Konkursā piedalās dalībnieki trīs pamatgrupās:

7.1. **A grupa** – vecumā no 7 līdz 14 (15\*) gadiem, grupa tiek dalīta 2 apakšgrupās:

* + 1. A1 grupa – vecumā no 7 līdz 12 gadi (ieskaitot), dalībnieks pirmo gadu apgūst ērģeļspēli;
		2. A2 grupa – vecumā no 7 līdz 14 (15\*) gadiem (ieskaitot),

\* 15 gadus vecs dalībnieks A2 grupā drīkst piedalīties, ja ir pirmā apmācības gada ērģeļspēlē audzēknis, par ko iesniedz skolas rakstiski apstiprinātu izziņu;

7.2. **B grupa** – vecumā no 15 līdz 17 (18\*\*) gadiem (ieskaitot);

 \*\* 18 gadus vecs dalībnieks šajā grupā var piedalīties, ja iesniedz skolas rakstiski apstiprinātu izziņu, ka apgūst ērģeļspēli ne ilgāk kā otro gadu;

7.3. **C grupa** – vecumā no 17 līdz 22 gadiem (ieskaitot), ar noteikumu, ka dalībnieks ir vidējās mūzikas apmācības iestādes audzēknis un nav, kā arī nav bijis mūzikas augstskolas students.

1. **Pieteikšanās konkursam**
2. Pieteikuma anketu konkursam jāiesniedz elektroniski līdz 2025. gada 1. maijam. Anketa pieejama šeit: *https://forms.gle/dsYHSsWySB6mRp4t8*
3. Jānosūta dalībnieka fotogrāfija (portrets, izšķirtspēja ne mazāka kā 300dpi) uz e-pastu: *edite.deksne@edu.jurmala.lv*

9.1. iesniedzot pieteikumu konkursam, Izglītības iestāde apliecina, ka, pamatojoties uz Eiropas Parlamenta un Padomes Regulas (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti 6.panta 1.daļas a) apakšpunktu, izglītojamie vai nepilngadīgu izglītojamo vecāki ir informēti un piekrīt, ka konkursa laikā izglītojamie var tikt fotografēti un/vai filmēti;

9.2. konkursam iesūtītie un konkursa laikā iegūtie foto un/vai video materiāli var tikt izmantoti konkursa publicitātes veicināšanai bez atlīdzības.

10. Jānosūta ieskanētas notis skaņdarbiem, kurus dalībnieks atskaņos konkursā, izņemot J.S. Baha skaņdarbu notis, uz e-pastu: *edite.deksne@edu.jurmala.lv* līdz 2025. gada 1. jūnijam.

1. **Dalības maksa**

11. Konkursa dalībnieku dalības maksa:

11.1. A grupa – EUR 30;

11.2. B grupa – EUR 40;

11.3. C grupa – EUR 50.

12. Dalības maksa jāiemaksā līdz 2025. gada 1. maijam, norādot konkursa nosaukumu “Jūrmala 2025”, dalībnieka vārdu, uzvārdu un grupu, uz šādiem bankas rekvizītiem:

12.1. Jūrmalas Mūzikas vidusskolas atbalsta fonds

 Reģ. Nr. 40008076850

 Banka Citadele

 IBAN: LV23PARX0006437080017

 SWIFT: PARXLV22;

12.2. Ja nepieciešams izrakstīt rēķinu pirms apmaksas, maksātāja rekvizīti līdz 29. aprīlim jāatsūta uz e-pastu: *edite.deksne@edu.jurmala.lv*;

12.3. dalības maksa netiek atmaksāta.

1. **Konkursa noteikumi un norises kārtība**
2. A, B un C grupu dalībnieki spēlē repertuāru atbilstoši katras grupas norādītajām prasībām saskaņā šī nolikuma 1. pielikumu.
3. Konkurss tiek rīkots klātienē, A un B grupai konkurss notiek vienā kārtā, C grupai divās kārtās.
4. Dalībnieki A grupā uzstājas alfabēta secībā katrā apakšgrupā atsevišķi - A1 un A2.
5. B un C grupas dalībnieki uzstāšanās kārtas numuru izlozē konkursa atklāšanas dienā un C grupas dalībnieka izlozes kārtība saglabājas visās konkursa norises kārtās.
6. Konkursa dalībnieku ceļa un uzturēšanās izdevumus sedz dalībnieki vai dalībnieku pārstāvošā iestāde.
7. **Konkursa vērtēšanas kritēriji**
8. Konkursu vērtē organizatoru izveidota, profesionāli kompetenta ērģeļspēles jomas speciālistu starptautiska žūrija četru cilvēku sastāvā.
9. Dalībnieku sniegumu vērtē 25 punktu sistēmā pēc vienotiem konkursa vērtēšanas kritērijiem, saskaņā ar šī nolikuma 2. pielikumu.
10. A grupai tiek piešķirti I, II un III pakāpes diplomi, atbilstoši iegūtajiem punktiem:

I pakāpes diploms 23 – 25 punkti;

II pakāpes diploms 21 – 22 punkti;

III pakāpes diploms 19 – 20 punkti.

1. Pēc žūrijas lēmuma B un C grupā tiek piešķirtas godalgotas vietas, žūrija ir tiesīga kādu vietu nepiešķirt vai dalīt vienu vietu diviem dalībniekiem, nepārsniedzot norādīto kopskaitu – sešas vietas abās grupās kopā.
2. Žūrija ir tiesīga sadalīt Balvu fondu, vadoties pēc iegūtajiem rezultātiem.
3. Žūrijas lēmums nav apstrīdams un maināms.
4. **Apbalvošana**
5. Pēc konkursa norises un rezultātu apkopošanas tiek noteiktas vietas katrā vecuma grupā atsevišķi. Katrs dalībnieks saņem pateicības rakstu par dalību konkursā.
6. A grupas laureātu apbalvošana notiek A grupas konkursa norises dienas noslēgumā. Žūrija izvēlas A grupas laureātu pārstāvjus, kas spēlēs Noslēguma koncertā. A grupas laureāti saņem diplomu un dāvanu – suvenīru.
7. B un C grupas laureātu apbalvošana notiek Noslēguma koncertā 14. jūnijā Dubultu koncertzālē, Strēlnieku prospektā 30 k-1. Koncertā uzstājas konkursa laureāti pēc žūrijas lēmuma.
8. B un C grupu laureāti tiek apbalvoti ar diplomiem, laureāta nosaukumiem un naudas balvām.
9. Kopējais konkursa naudas balvu fonds ir 2000 EUR.
10. **Atbildība un drošības noteikumi**
11. Visiem konkursa dalībniekiem konkursa norises laikā ir saistošas organizatoru un šī nolikuma prasības.
12. Atbildīgā par konkursa sagatavošanu ir Jūrmalas Mūzikas vidusskolas direktores vietniece projektu realizācijas jomā Edīte Deksne, e-pasts: *edite.deksne@edu.jurmala.lv*
13. Atbildīgā persona par konkursa norisi ir Jūrmalas Mūzikas vidusskolas direktore Gunta Liepiņa, e-pasts: *gunta.liepina@jurmala.lv*
14. Katrs konkursa dalībnieks un apmeklētājs ir atbildīgs par apkārtējās vides tīrību un kārtību konkursa norises vietā.
15. Par konkursa dalībnieku veselības stāvokli konkursa norises vietā, kā arī nokļūšanu uz un no konkursa norises vietu ir atbildīgs katrs dalībnieks un pavadošās personas.

**XI. Citi noteikumi**

1. Organizatori nodrošina Ministru kabineta 2023. gada 22. augusta noteikumos Nr.474 “Kārtība, kādā nodrošināma izglītojamo profilaktiskā veselības aprūpe, pirmā palīdzība un drošība izglītības iestādēs un to organizētajos pasākumos” noteikto prasību ievērošanu.
2. Organizatori ir tiesīgi šī nolikuma pārkāpuma gadījumā diskvalificēt konkursa dalībnieku.

*Sagatavoja E. Deksne 26171466*

1. pielikums

2024. gada 28. novembra

nolikumam Nr. 13.3-3-45

XXVI Starptautiskais akadēmiskās mūzikas konkurss “Jūrmala 2025” ērģeļspēlē

**Konkursa programma – repertuāra prasības**

|  |  |
| --- | --- |
| *Grupa* | *Programma, metrāžas* |
| **A1 grupa** No 7 līdz 12 gadiem (ieskaitot), pirmais ērģeļspēles apmācības gads. | Brīva programma, līdz 8 minūtēm gara. Jābūt vismaz vienam skaņdarbam ar pedāli, drīkst būt pārlikumi.  |
| **A2** līdz 14 (15\*) gadiem (ieskaitot). \*15 gadu vecs dalībnieks A2 grupā drīkst piedalīties tikai tad, ja ir pirmā apmācības gada ērģeļspēlē audzēknis, par ko iesniedz skolas rakstiski apstiprinātu izziņu.  |  |
| **B grupa** 15 – 17 (18\*\*) gadi (ieskaitot)\*\* 18 gadu vecs dalībnieks šajā grupā var piedalīties, ja iesniedz skolas rakstiski apstiprinātu izziņu, ka apgūst ērģeļspēli ne ilgāk kā otro gadu.  | 1) Viena no J.S. Baha Astoņām prelūdijām un fūgām (BWV 553 – 560) vai prelūdija un fūga BWV 533, BWV 549; 2) Brīvas izvēles viens vai vairāki skaņdarbi. Kopējai konkursa programmas metrāžai jābūt 13-16 minūtes garai. Visiem skaņdarbiem jābūt no oriģinālā ērģeļu repertuāra (nevis pārlikumiem), ar pedāli, nedrīkst atskaņot savas kompozīcijas. |
| **C grupa** 17 – 22 gadi (ieskaitot), ar noteikumu, ka dalībnieks nav un nav bijis mūzikas augstskolas students. | **Divas klātienes kārtas:****1. kārta** (Jūrmalas Dubultu evaņģēliski luteriskajā baznīcā):a) vācu baroka laika korāļprelūdija *cantus firmus* tehnikā (diviem manuāļiem un pedālim);b) romantisma laikmeta 19. gs. – 20. gs. pirmās puses skaņdarbs vai cikliska skaņdarba viena, vairākas vai visas daļas (vismaz 7 - 8 minūtes garš). Kopējā 1. kārtas metrāža nedrīkst pārsniegt 15 minūtes.**2. kārta** (Jūrmalas Mūzikas vidusskolas Dubultu koncertzālē):a) J.S. Baha ciklisks skaņdarbs ar fūgu (izņemot BWV 553 – 560);b) savas valsts vai latviešu komponista skaņdarbs (5 - 9 minūtes garš). Kopējā 2. kārtas metrāža nedrīkst pārsniegt 20 minūtes. Visiem konkursa abu kārtu skaņdarbiem jābūt no oriģinālā ērģeļu repertuāra (nevis pārlikumiem), nedrīkst atskaņot savas kompozīcijas. |

2. pielikums

2024. gada 28. novembra

nolikumam Nr. 13.3-3-45

XXVI Starptautiskais akadēmiskās mūzikas konkurss “Jūrmala 2025” ērģeļspēlē

**Vērtēšanas kritēriji**

XXVI Starptautiskajā akadēmiskās mūzikas konkursā “Jūrmala 2025” vērtējums tiek izteikts 25 punktu sistēmā.

Vērtēšanas punktu atšifrējums.

**24 un 25 punkti** – konkursants ar labi sabalansētu programmu demonstrē izcilas, individualizētas un pārliecinošas skaņdarbu interpretācijas, rādot tehnisko sagatavotību, stila izjūtu un teorētisko zināšanu pielietojumu spēles praksē, atbilstoši augstākās klases starptautiskās izpildītājmākslas standartiem. Konkursanta skatuves tēls nemainīgi atbilst atskaņošanai izvēlētiem skaņdarbiem; ar mūzikas palīdzību tiek veidota pastāvīga, cieša emocionāla saikne ar publiku;

**22 un 23 punkti** – konkursants ar labi sabalansētu programmu demonstrē individualizētas un pārliecinošas skaņdarbu interpretācijas, rādot teicamu tehnisko sagatavotību, stila izjūtu un teorētisko zināšanu pielietojumu spēles praksē. Konkursanta skatuves tēls atbilst atskaņošanai izvēlētiem skaņdarbiem; ar mūzikas palīdzību tiek veidota cieša emocionāla saikne ar publiku;

**20 un 21 punkti** - konkursants ar labi sabalansētu programmu demonstrē individualizētas skaņdarbu interpretācijas, rādot ļoti labu tehnisko sagatavotību, stila izjūtu un teorētisko zināšanu pielietojumu spēles praksē. Konkursanta skatuves tēls atbilst atskaņošanai izvēlētiem skaņdarbiem; emocionālā saikne ar publiku ir labi jūtama;

**18 un 19 punkti** – konkursants ar izvēlēto programmu demonstrē interesantas skaņdarbu interpretācijas, rādot labu tehnisko sagatavotību, spēlē pielietojot apgūtās stila un teorijas zināšanas. Konkursanta skatuves tēls ir etiķetei atbilstošs;

**16 un 17 punkti** - konkursants ar izvēlēto programmu demonstrē skaņdarbu interpretācijas, rādot vidēji labu tehnisko sagatavotību, spēlē daļēji pielietojot apgūto stila izjūtu un teorijas zināšanas. Konkursanta skatuves tēls ir etiķetei atbilstošs;

**14 un 15 punkti** – konkursants ar izvēlēto programmu demonstrē viduvējas kvalitātes skaņdarbu interpretācijas, rādot viduvēju tehnisko sagatavotību, spēlē pielietojot nelielu daļu gūtās stila izjūtas un teorijas zināšanu. Konkursanta skatuves tēls nav labi pārdomāts.

**10 līdz 13 punkti** - konkursants ar izvēlēto programmu demonstrē viduvēji vājas kvalitātes skaņdarbu interpretācijas, rādot nepilnīgu tehnisko sagatavotību, spēlē maz pielietojot apgūtās stila izjūtas un teorijas zināšanas. Konkursanta skatuves tēls nav labi pārdomāts; programmas atskaņojums ir vidēji zemā profesionālā līmenī;

**0 līdz 10 punkti** – konkursants ar izvēlēto programmu demonstrē zemas kvalitātes skaņdarbu interpretācijas, rādot neatbilstošu tehnisko sagatavotību, nespējot spēlē pielietot apmācības laikā gūto stila izjūtu un teorijas zināšanas. Konkursanta skatuves tēls neatbilst situācijai un programmas atskaņojums ir vājā profesionālā līmenī.

**A grupai tiek piešķirti I, II un III pakāpes diplomi, atbilstoši iegūtajiem punktiem:**

I pakāpe 23 – 25 punkti;

II pakāpe 21 – 22 punkti;

III pakāpe 19 – 20 punkti.

**Pēc žūrijas lēmuma B un C grupā tiek piešķirtas godalgotas vietas, žūrija ir tiesīga kādu vietu nepiešķirt vai dalīt vienu vietu diviem dalībniekiem, nepārsniedzot norādīto kopskaitu – sešas vietas abās grupās kopā.**

3. pielikums

2024. gada 28. novembra

nolikumam Nr. 13.3-3-45

XXVI Starptautiskais akadēmiskās mūzikas konkurss “Jūrmala 2025” ērģeļspēlē

**Jūrmalas Dubultu evaņģēliski luteriskās baznīcas ērģeles / The organ of Dubulti Lutheran church**

DRIVER & Co, Burnley (England, 1925)

Trīs manuāļi / Three manuals - Compass C.C. To C. 61 notes

Pedālis / Pedal – C.C.C. To F. 30 notes

Mehāniska manuāļu un elektriska pedāļu traktūra / Tracker action for manuals and electric action for the pedal.

**Choir (I):**

Fifteenth...............2

Clarinette..............8

Concert Flute.......4

Salicet..................4

Rohrflute.............8

Orchestral Gamba....8

**Great (II):**

Trumpet.........................8

Fifteenth........................2

Viola Principal...............4

Flauto Traverso..............4

Salicional.......................8

Claribel Flute.................8

Small Open Diapason.....8

Large Open Diapason.....8

Contra Gedact..............16

**Swell  (III):**

Oboe ......................8

Cornopean ..............8

Mixture (2 2/3)

Principal  ................4

Lieblich Flute.......4

Celeste..........8

Vox Angelica.......8

Lieblich Gedact..........8

Violin Diapason....8

Lieblich Bourdon......16

**Pedal:**

Flute Bass..................8

Diapason Bass...........8

Subbass.....................16

Diapason Bass..........16

**Couplers:**

Great to Pedal, Choir to Pedal, Swell to Pedal,

Choir to Great (I/II), Swell to Great (III/II), Swell to Choir (III/I),

Swell Super Octave.

4. pielikums

2024. gada 28. novembra

nolikumam Nr. 13.3-3-45

 XXVI Starptautiskais akadēmiskās mūzikas konkurss “Jūrmala 2025” ērģeļspēlē

**Dubultu koncertzāles digitālās ērģeles/ The organ of Dubulti Concert Hall**

Johannus Ecclesia D – 450

|  |  |  |  |  |  |
| --- | --- | --- | --- | --- | --- |
| Dispozīcija / Stoplist

|  |  |  |  |
| --- | --- | --- | --- |
| Great Principal 16’Principal 8’Diapason 8’Stopped Flute 8’Gamba 8’Octave 4’Open Flute 4’Twelfth 2 2/3’Fifteenth 2’Conical Flute 2’Cornet IVMixture IVTrumpet 8’Trumpet 16’Clarion 4’Tremulant Vox Humana 8’Tremulant Vox Humana Choir - Great Swell Great  | Choir Principal 8' Gedackt 8' Octave 4'Rohrflute 4' Nazard 2 2/3' Octave 2' Flute 2' Nineteenth 1 1/3' Sesquialtera II Mixture III Krummhorn 8' Tremulant Swell – Choir  | Swell Bourdon 16’ Principal 8Rohrflute 8Viola di Gamba 8’’Vox Celeste 8’Octave 4’Koppelflute 4’Flute Twelfth ‘2 2/3Octave 2’Waldflute 2’Tierce 1 3/5’Nazard 1 1/3’Scharff IIIFagotto 16’Trompet 8’Harmonique 8'Oboe 8'Schalmey 4'Tremulant | Pedal Resultant Bass 32' Principal 16' Subbass 16'Octave 8' Gedackt 8' Choralbass 4' Rauschpfeife IV Contra Trumpet16'Trumpet 8’Trumpet 4’Choir - Pedal Great - PedalSwell - Pedal  |

Ērģelēm ir četru stilu opcijas: romantiskā, simfoniskā, baroka un vēsturiskā.Organ has 4 organ styles: romantic, symphonic, baroque and historical.  |  |